CELEX: 32007D0598
Language: sk
Date: 2007-08-28 00:00:00
Title: 2007/598/ES: Rozhodnutie Komisie z  28. augusta 2007 o opatreniach na prevenciu šírenia vysokopatogénnej vtáčej chrípky na iné vtáky chované v zajatí v zoologických záhradách a schválených zariadeniach, inštitútoch alebo strediskách v členských štátoch [oznámené pod číslom K(2007) 3987] (Text s významom pre EHP )

1.9.2007   
            
            
               SK
            
            
               Úradný vestník Európskej únie
            
            
               L 230/20
            
         
      ROZHODNUTIE KOMISIE
   
   z 28. augusta 2007
   o opatreniach na prevenciu šírenia vysokopatogénnej vtáčej chrípky na iné vtáky chované v zajatí v zoologických záhradách a schválených zariadeniach, inštitútoch alebo strediskách v členských štátoch
   [oznámené pod číslom K(2007) 3987]
   (Text s významom pre EHP)
   (2007/598/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 92/65/EHS z 13. júla 1992, ktorou sa ustanovujú veterinárne požiadavky na obchodovanie so zvieratami, spermou, vajíčkami a embryami, na ktoré sa nevzťahujú veterinárne požiadavky ustanovené v osobitných právnych predpisoch Spoločenstva uvedených v oddiele I prílohy A k smernici 90/425/EHS, a na ich dovoz do Spoločenstva (1), a najmä na jej článok 22,
   so zreteľom na smernicu Rady 2005/94/ES z 20. decembra 2005 o opatreniach Spoločenstva na kontrolu vtáčej chrípky a o zrušení smernice 92/40/EHS (2), a najmä na jej článok 56 ods. 3, článok 57 ods. 2 a článok 63 ods. 3,
   keďže:
   
               (1)
            
            
               Smernicou 2005/94/ES sa ustanovujú určité preventívne opatrenia týkajúce sa sledovania a včasného zistenia vtáčej chrípky, ako aj minimálne kontrolné opatrenia, ktoré sa majú uplatňovať v prípade prepuknutia tohto ochorenia u hydiny alebo iných vtákov chovaných v zajatí.
            
         
               (2)
            
            
               Smernicou 2005/94/ES sa takisto ustanovujú pravidlá zavedenia preventívneho očkovania proti vtáčej chrípke, pokiaľ ide o hydinu a iné vtáky chované v zajatí, ako sú vtáky v zoologických záhradách, schválených zariadeniach, inštitútoch alebo strediskách, a v tejto súvislosti sa stanovujú podrobné pravidlá, ktoré má Komisia zaviesť. V tejto smernici sa ustanovujú aj plány preventívneho očkovania hydiny a iných vtákov chovaných v zajatí, ktoré členské štáty vypracujú a predložia Komisii na schválenie.
            
         
               (3)
            
            
               V rozhodnutí Komisie 2006/474/ES zo 6. júla 2006 o opatreniach na prevenciu šírenia vysokopatogénnej vtáčej chrípky spôsobenej chrípkovým vírusom A podtypu H5N1 na vtáky v zoologických záhradách a schválených zariadeniach, inštitútoch alebo strediskách v členských štátoch a o zrušení rozhodnutia 2005/744/ES (3) sa ustanovujú pravidlá prevencie šírenia vtáčej chrípky spôsobenej vysokopatogénnym chrípkovým vírusom A podtypu H5N1 z voľne žijúcich vtákov na vtákov chovaných v zoologických záhradách a schválených zariadeniach, inštitútoch alebo strediskách. Ustanovujú sa v ňom aj predpisy týkajúce sa očkovania vtákov chovaných v zoologických záhradách a schválených zariadeniach, inštitútoch alebo strediskách a podrobné pravidlá predkladania plánov preventívneho očkovania Komisii členskými štátmi.
            
         
               (4)
            
            
               Na účely takéhoto preventívneho očkovania by sa mali používať len očkovacie látky schválené podľa smernice Európskeho parlamentu a Rady 2001/82/ES zo 6. novembra 2001, ktorou sa ustanovuje Zákonník Spoločenstva o veterinárnych liekoch (4), alebo nariadenia Európskeho parlamentu a Rady (ES) č. 726/2004 z 31. marca 2004, ktorým sa stanovujú postupy Spoločenstva pri povoľovaní liekov na humánne použitie a na veterinárne použitie a pri vykonávaní dozoru nad týmito liekmi a ktorým sa zriaďuje Európska agentúra pre lieky (5).
            
         
               (5)
            
            
               V smernici Rady 1999/22/ES z 29. marca 1999 o chove voľne žijúcich živočíchov v zoologických záhradách (6) sú vymedzené zoologické záhrady, na ktoré sa uvedená smernica vzťahuje. V záujme konzistentnosti právnych predpisov Spoločenstva by sa toto vymedzenie malo vziať do úvahy na účely tohto rozhodnutia.
            
         
               (6)
            
            
               Podľa rozhodnutia 2006/474/ES Komisia schválila 17 plánov preventívneho očkovania vtákov chovaných v zoologických záhradách proti vtáčej chrípke, ktoré predložili členské štáty. Plány očkovania zrealizovalo 14 členských štátov. Vo všeobecnosti sa u takmer 45 000 jedincov nespozorovali nežiaduce účinky a u väčšiny vtákov sa po dvoch podaniach použitej očkovacej látky prejavila silná imunitná odpoveď.
            
         
               (7)
            
            
               Okrem toho zo skúseností získaných počas očkovacej kampane a stanoviska pracovnej skupiny v oblasti zdravia zvierat a blaha zvierat Európskeho úradu pre bezpečnosť potravín z 1. februára 2007 k preventívnemu očkovaniu vtákov v zoologických záhradách proti vtáčej chrípke podtypov H5 a H7 a jej stanoviska z 11. mája 2007 k očkovaniu domácej hydiny a vtákov chovaných v zajatí vyplýva, že je vhodné rozšíriť rozsah pôsobnosti plánov preventívneho očkovania na všetky podtypy vysokopatogénnej vtáčej chrípky H5 a H7, a tým zohľadniť riziká, ktoré predstavuje sťahovavé vtáctvo smerujúce z oblastí, kde sa vyskytli prípady vtáčej chrípky u voľne žijúcich vtákov alebo toto ochorenie prepuklo u hydiny, a prípady prepuknutia tohto ochorenia u hydiny v tom istom členskom štáte, susednom členskom štáte alebo tretej krajine, ktorá môže ohroziť zdravotný stav vtákov chovaných v zoologických záhradách a schválených zariadeniach, inštitútoch alebo strediskách.
            
         
               (8)
            
            
               Administratívne požiadavky týkajúce sa schválenia a implementácie plánov preventívneho očkovania by sa mali zmeniť a doplniť za predpokladu, že nedôjde k ohrozeniu boja proti tomuto ochoreniu. Na základe toho by sa v tejto smernici mali zohľadniť požiadavky, ktoré znížia administratívne zaťaženie.
            
         
               (9)
            
            
               Je takisto vhodné zvážiť určité plány preventívneho očkovania, ktoré sa schválili podľa rozhodnutia 2006/474/ES na účely tohto rozhodnutia. Tieto plány by preto mali byť uvedené v prílohe III k tomuto rozhodnutiu.
            
         
               (10)
            
            
               Od dátumu prijatia rozhodnutia 2006/474/ES určité členské štáty predložili na schválenie plány preventívneho očkovania v súlade s jeho požiadavkami. Tieto členské štáty boli informované o požiadavkách stanovených v tomto rozhodnutí. Keďže tieto plány sú v súlade s požiadavkami uvedeného rozhodnutia, mali by byť schválené a uvedené v jeho prílohe III.
            
         
               (11)
            
            
               V záujme zrozumiteľnosti právnych predpisov Spoločenstva je vhodné zrušiť rozhodnutie 2006/474/ES a nahradiť ho týmto rozhodnutím.
            
         
               (12)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Predmet a rozsah pôsobnosti
   Týmto rozhodnutím sa ustanovujú podrobné pravidlá:
   
               a)
            
            
               ktoré sa majú uplatňovať na účely prevencie šírenia vírusu vysokopatogénnej vtáčej chrípky z voľne žijúcich vtákov alebo z ohnísk jeho prepuknutia u hydiny alebo iných vtákov chovaných v zajatí na iné vtáky chované v zajatí v zoologických záhradách a schválených zariadeniach, inštitútoch alebo strediskách;
            
         
               b)
            
            
               ktoré sa vzťahujú na preventívne očkovanie iných vtákov chovaných v zajatí v zoologických záhradách a schválených zariadeniach, inštitútoch alebo strediskách.
            
         Článok 2
   Vymedzenie pojmov
   Na účely tohto rozhodnutia sa uplatňujú tieto pojmy:
   
               a)
            
            
               definície uvedené v článku 2 smernice 2005/94/ES;
            
         
               b)
            
            
               definícia zoologických záhrad uvedená v článku 2 smernice 1999/22/ES;
            
         
               c)
            
            
               definícia schválených zariadení, inštitútov alebo stredísk uvedená v článku 2 ods. 1 písm. c) smernice 92/65/EHS.
            
         Článok 3
   Opatrenia na zníženie rizika prenosu vysokopatogénnej vtáčej chrípky
   1.   Členské štáty prijmú vhodné a realizovateľné opatrenia na zníženie rizika prenosu vysokopatogénnej vtáčej chrípky z voľne žijúcich vtákov na iné vtáky chované v zoologických záhradách a schválených zariadeniach, inštitútoch alebo strediskách s ohľadom na kritériá a rizikové faktory uvedené v prílohe I.
   2.   Odsek 1 sa takisto vzťahuje na prípad prepuknutia tohto ochorenia u hydiny v tom istom členskom štáte, susednom členskom štáte a tretej krajine, ktorá môže ohroziť zdravotný stav vtákov chovaných v zoologických záhradách a schválených zariadeniach, inštitútoch alebo strediskách.
   3.   V závislosti od osobitnej epidemiologickej situácie sú najmä opatrenia uvedené v odseku 1 zamerané na prevenciu priameho a nepriameho kontaktu medzi voľne žijúcimi vtákmi, najmä vodným vtáctvom, a inými vtákmi chovanými v zajatí v zoologických záhradách a schválených zariadeniach, inštitútoch alebo strediskách.
   Článok 4
   Plány preventívneho očkovania
   Pokiaľ ide o iné vtáky chované v zajatí v zoologických záhradách a schválených zariadeniach, inštitútoch alebo strediskách, plány preventívneho očkovania predložené v súlade s článkom 56 ods. 2 smernice 2005/94/ES spĺňajú požiadavky stanovené v prílohe II k tomuto rozhodnutiu.
   Článok 5
   Schválenie plánov preventívneho očkovania
   1.   Týmto sa schvaľujú plány preventívneho očkovania predložené členskými štátmi v súlade s článkom 56 ods. 2 smernice 2005/94/ES a uvedené v časti I prílohy III k tomuto rozhodnutiu.
   2.   Komisia uverejní schválené plány preventívneho očkovania uvedené v odseku 1.
   Článok 6
   Dostupnosť a informácie o plánoch preventívneho očkovania
   1.   Pred zavedením preventívneho očkovania členské štáty zozbierajú údaje týkajúce sa adresy a umiestnenia zoologických záhrad, schválených zariadení, inštitútov alebo stredísk, v ktorých sa má vykonať očkovanie formou pridelenia schvaľovacích alebo registračných čísel, podľa toho, ktoré je v danom prípade aktuálne, a uvedené informácie aktualizujú.
   2.   Každoročne najneskôr do 30. marca členské štáty predložia Komisii a ostatným členským štátom na základe osobitnej požiadavky Komisie správu o implementácii schválených plánov preventívneho očkovania za predchádzajúci rok, pričom použijú vzor uvedený v prílohe IV.
   Táto správa sa predkladá v rámci Stáleho výboru pre potravinový reťazec a zdravie zvierat.
   3.   Členské štáty informujú Komisiu:
   
               a)
            
            
               o plánovaných zmenách a doplneniach svojich schválených plánov preventívneho očkovania;
            
         
               b)
            
            
               o dátume zastavenia preventívneho očkovania iných vtákov chovaných v zajatí v zoologických záhradách a schválených zariadeniach, inštitútoch alebo strediskách.
            
         Článok 7
   Zrušujúce ustanovenie
   Rozhodnutie 2006/474/ES sa zrušuje.
   Článok 8
   Prechodné ustanovenie
   Plány preventívneho očkovania schválené podľa rozhodnutia 2006/474/ES, uvedené v časti II prílohy III k tomuto rozhodnutiu, sa pokladajú za schválené na účely tohto rozhodnutia.
   Článok 9
   Dodržanie súladu členskými štátmi
   Členské štáty prijmú opatrenia potrebné na dosiahnutie súladu s týmto rozhodnutím. Bezodkladne o tom informujú Komisiu.
   Článok 10
   Adresáti
   Toto rozhodnutie je určené členským štátom.
   
      V Bruseli 28. augusta 2007
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 268, 14.9.1992, s. 54. Smernica naposledy zmenená a doplnená rozhodnutím Komisie 2007/265/ES (Ú. v. EÚ L 114, 1.5.2007, s. 17).
   
      (2)  Ú. v. EÚ L 10, 14.1.2006, s. 16.
   
      (3)  Ú. v. EÚ L 187, 8.7.2006, s. 37.
   
      (4)  Ú. v. ES L 311, 28.11.2001, s. 1. Smernica naposledy zmenená a doplnená smernicou 2004/28/ES (Ú. v. EÚ L 136, 30.4.2004, s. 58).
   
      (5)  Ú. v. EÚ L 136, 30.4.2004, s. 1. Nariadenie zmenené a doplnené nariadením (ES) č. 1901/2006 (Ú. v. EÚ L 378, 27.12.2006, s. 1).
   
      (6)  Ú. v. ES L 94, 9.4.1999, s. 24.
   
      PRÍLOHA I
      Kritériá a rizikové faktory, ktoré je potrebné zvážiť pri uplatňovaní opatrení uvedených v článku 3 v zologických záhradách a schválených zariadeniach, inštitútoch alebo strediskách
      
                  1.
               
               
                  Umiestnenie zoologických záhrad a schválených zariadení, inštitútov alebo stredísk pozdĺž migračných letových trás vtákov, najmä ak smerujú z krajín, kde sa vyskytli prípady vysokopatogénnej vtáčej chrípky s ohľadom na zistený sérotyp a pravdepodobnosť nakazenia voľne žijúcich vtákov.
               
            
                  2.
               
               
                  Vzdialenosť zoologických záhrad, schválených zariadení, inštitútov alebo stredísk od mokradí a mokrých oblastí, akými sú rybníky, bažiny, jazerá alebo rieky, v ktorých sa sťahovavé vodné vtáctvo môže zhromažďovať.
               
            
                  3.
               
               
                  Umiestnenie zoologických záhrad a schválených zariadení, inštitútov alebo stredísk v oblastiach s veľkým výskytom sťahovavého vtáctva, a najmä vodného vtáctva.
               
            
   
      PRÍLOHA II
      Požiadavky na vykonanie preventívneho očkovania, ako sa uvádza v článku 4
      
                  1.
               
               
                  Rozsah očkovania, ktoré sa má vykonať
               
               
                  Očkovanie proti vtáčej chrípke sa vykoná len u vtákov chovaných v zoologických záhradách a schválených zariadeniach, inštitútoch alebo strediskách. Príslušný orgán uchováva zoznamy zoologických záhrad a schválených zariadení, inštitútov alebo stredísk aspoň päť rokov od dátumu tohto očkovania.
               
            
                  2.
               
               
                  Druhy vtákov, ktoré sa majú zaočkovať
               
               
                  Príslušnému orgánu sa dá na vedomie zoznam vtákov, ktoré majú byť očkované, spolu s ich individuálnou identifikáciou, a tento zoznam sa uchováva najmenej päť rokov od dátumu očkovania.
               
            
                  3.
               
               
                  Trvanie očkovania
               
               
                  
                              a)
                           
                           
                              Všetky vtáky v zoologických záhradách alebo schválených zariadeniach, inštitútoch alebo strediskách, ktoré sa majú zaočkovať, sa zaočkujú v najskoršom možnom termíne.
                           
                        
                              b)
                           
                           
                              Zaočkovať sa musí aj potomstvo, nové vtáctvo v uvedených zoologických záhradách alebo schválených zariadeniach, inštitútoch alebo strediskách, ako aj vtáctvo s nedostatočnou imunitnou odpoveďou.
                           
                        
                              c)
                           
                           
                              Na zachovanie imunity u vtáctva sa odporúča každoročné preočkovanie.
                           
                        
            
                  4.
               
               
                  Osobitné požiadavky na premiestňovanie vtákov
               
               
                  
                              a)
                           
                           
                              Zaočkované vtáctvo chované v schválených zariadeniach, inštitútoch alebo strediskách vrátane zoologických záhrad schválených v súlade so smernicou 92/65/EHS, v ktorých sa vykonalo očkovanie, sa môže premiestňovať do schválených zariadení, inštitútov alebo stredísk v ostatných členských štátoch za predpokladu, že spĺňa požiadavky stanovené v tomto rozhodnutí a sprevádza ho veterinárne osvedčenie ustanovené v časti 3 prílohy E k smernici 92/65/EHS, ktoré podľa bodu II.5 musí obsahovať toto osvedčenie:
                              „Vtáky spĺňajúce ustanovenia v rozhodnutí 2007/598/ES boli zaočkované proti vtáčej chrípke … (dátum) očkovacou látkou … (názov).“
                           
                        
                              b)
                           
                           
                              Zaočkované vtáctvo chované v zoologických záhradách, ktoré nie sú schválené podľa smernice 92/65/EHS a v ktorých sa vykonalo očkovanie, sa môžu premiestňovať do ostatných členských štátov po udelení povolenia členským štátom určenia za predpokladu, že spĺňa požiadavky stanovené v tomto rozhodnutí a sprevádza ho veterinárne osvedčenie ustanovené v časti 1 prílohy E k smernici 92/65/EHS, v ktorom sa na konci bodu II.3.2 doplnia tieto slová:
                              „Vtáky spĺňajú ustanovenia rozhodnutia 2007/598/ES a boli zaočkované proti vtáčej chrípke … (dátum) očkovacou látkou … (názov).“
                           
                        
                              c)
                           
                           
                              Ak sa už neuplatňuje očkovanie vtákov chovaných v zoologických záhradách, schválených zariadeniach, inštitútoch alebo strediskách, podmienky premiestňovania ustanovené v písmenách a) a b) sa zachovávajú 12 mesiacov od dátumu zaočkovania posledného jedinca.
                           
                        
            
                  5.
               
               
                  Osobitná identifikácia a osobitná registrácia očkovaných vtákov
               
               
                  Očkované vtáky sa musia individuálne identifikovať a záznamy o identifikácii týchto vtákov musia byť náležite doplnené jasnými poznámkami. Vždy keď je to možné, sa pri očkovaní použije neodstrániteľná identifikácia ostatných vtákov chovaných v zajatí s označením, že boli zaočkované.
               
            
                  6.
               
               
                  Vykonanie očkovania
               
               
                  
                              a)
                           
                           
                              Očkovanie sa vykoná pod dozorom veterinárneho lekára, pričom sa prijmú potrebné opatrenia na zamedzenie možného rozšírenia vírusu.
                           
                        
                              b)
                           
                           
                              Príslušnému orgánu sa po vykonaní očkovania zašle písomná správa o počte zaočkovaných jedincov a použitých dávok očkovacej látky a v prípade očkovania ďalších vtákov podľa bodu 3 písm. b) sa takéto správy naďalej zasielajú raz za mesiac.
                           
                        
                              c)
                           
                           
                              Vždy keď je to možné, sa pred každým očkovaním a aspoň 30 dní po ňom odoberú vzorky krvi z 10 % jedincov na sérologické vyšetrenie na vtáčiu chrípku. Záznam o výsledkoch vyšetrenia sa musí uchovať najmenej päť rokov od dátumu očkovania.
                           
                        
            
                  7.
               
               
                  Použitá očkovacia látka
               
               
                  Inaktivovaná očkovacia látka, ktorá sa použije na očkovanie, sa vhodne namieša, aby bola účinná proti vírusu vysokopatogénnej vtáčej chrípky podtypu H5 alebo H7 alebo proti obom. Použije sa v súlade s pokynmi výrobcu a/alebo veterinárnych orgánov.
               
            
   
      PRÍLOHA III
      Zoznamy schválených plánov preventívneho očkovania vtákov chovaných v zoologických záhradách a schválených zariadeniach, inštitútoch alebo strediskách
      Časť I:
      Plány preventívneho očkovania schválené v tomto rozhodnutí a uvedené v článku 5 ods. 1
      
      
                  Kód
               
               
                  Členský štát
               
               
                  Dátum predloženia plánu
               
            
                  BE
               
               
                  Belgicko
               
               
                  22. marca 2007
               
            
                  ES
               
               
                  Španielsko
               
               
                  27. júna 2007
               
            
                  FR
               
               
                  Francúzsko
               
               
                  4. januára 2007
               
            
                  SE
               
               
                  Švédsko
               
               
                  7. marca 2007
               
            
                  UK
               
               
                  Spojené kráľovstvo
               
               
                  27. júna 2007
               
            
         
      Časť II:
      Plány preventívneho očkovania schválené v zmysle rozhodnutia 2006/474/ES a uvedené v článku 8 tohto rozhodnutia
      
      
                  Kód
               
               
                  Členský štát
               
               
                  Dátum predloženia
               
            
                  CZ
               
               
                  Česká republika
               
               
                  21. marca 2006
               
            
                  DK
               
               
                  Dánsko
               
               
                  20. februára 2006
               
            
                  DE
               
               
                  Nemecko
               
               
                  31. marca 2006
               
            
                  EE
               
               
                  Estónsko
               
               
                  6. marca 2006
               
            
                  IE
               
               
                  Írsko
               
               
                  6. marca 2006
               
            
                  IT
               
               
                  Taliansko
               
               
                  6. marca 2006
               
            
                  LV
               
               
                  Lotyšsko
               
               
                  28. februára 2006
               
            
                  LT
               
               
                  Litva
               
               
                  6. marca 2006
               
            
                  HU
               
               
                  Maďarsko
               
               
                  1. marca 2006
               
            
                  NL
               
               
                  Holandsko
               
               
                  16. novembra 2005
               
            
                  AT
               
               
                  Rakúsko
               
               
                  21. apríla 2006
               
            
                  PT
               
               
                  Portugalsko
               
               
                  29. novembra 2005
               
            
   
      PRÍLOHA IV
      Vzorová správa o implementácii schválených plánov preventívneho očkovania podľa článku 6 ods. 2
      
                  Všeobecné informácie
               
            
                  Štát
               
               
                  Zoologická záhrada
               
               
                  Očkovacia látka
               
               
                  Trasa
                  (uvádza sa, ak je u rôznych druhov rozdielna)
               
               
                  Hmotnosť – použité dávkovanie
                  (skutočná/odhadovaná/priemerná hmotnosť druhu)
               
               
                  Interval očkovania
               
               
                  Obdobie od posledného očkovania po odber krvi po vykonaní očkovania
               
            
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
         
      
                  Titer sérových protilátok HI testom
               
            
                  Anglický názov/slovenský názov
               
               
                  
                     Latinský názov
                  
               
               
                  Taxonomické zatriedenie
               
               
                  Individuálna identifikácia
               
               
                  Očkovacia látka
                  Dávka (ml)
               
               
                  Pred očkov.
               
               
                  Po 1. očkov.
               
               
                  Po 2. očkov.
               
            
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
         
      
                  Nežiaduce účinky
               
               
                  Úmrtnosť (mortalita)
               
            
                  miestne
               
               
                  všeobecne
               
               
                  priama
                  (chytanie/zaobchádzanie)
               
               
                  oneskorená
                  (uviesť príčinu smrti)
               
            
                   
               
               
                   
               
               
                   
               
               
                   
               
            
         
      
                  Informácie vyžadované od laboratória
               
            
                  Vírusový kmeň očkovacej látky
               
               
                  Antigény (vírusové kmene) použité pri teste HI
               
               
                  Hraničný titer alebo konečný titer použitý ako meradlo účinnosti očkovacej látky
               
               
                  Použitý odkaz na očkovaciu látku
               
               
                  (odkaz na)
                  Metodológia